ORDIN   Nr. 447 din  4 aprilie 2014
privind modificarea şi completarea Ghidului de finanţare a Programului de stimulare a înnoirii Parcului auto naţional, aprobat prin Ordinul ministrului mediului şi schimbărilor climatice nr. 364/2014
EMITENT:      MINISTERUL MEDIULUI ŞI SCHIMBĂRILOR CLIMATICE
PUBLICAT  ÎN: MONITORUL OFICIAL  NR. 248 din  7 aprilie 2014

    Luând în considerare Referatul de aprobare al Administraţiei Fondului pentru Mediu nr. 175/CAB din 31 martie 2014 privind modificarea şi completarea Ghidului de finanţare a Programului de stimulare a înnoirii Parcului auto naţional,

    în temeiul art. 13 alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, precum şi al art. 13 alin. (3) din Hotărârea Guvernului nr. 48/2013 privind organizarea şi funcţionarea Ministerului Mediului şi Schimbărilor Climatice şi pentru modificarea unor acte normative în domeniul mediului şi schimbărilor climatice, cu modificările şi completările ulterioare,

    ministrul mediului şi schimbărilor climatice emite prezentul ordin.

    ART. I
    Ghidul de finanţare a Programului de stimulare a înnoirii Parcului auto naţional, aprobat prin Ordinul ministrului mediului şi schimbărilor climatice nr. 364/2014, publicat în Monitorul Oficial al României, Partea I, nr. 204 din 21 martie 2014, se modifică şi se completează după cum urmează:
    1. La articolul 2 alineatul (1), litera w) se abrogă.
    2. La articolul 6 alineatul (1), litera b) se modifică şi va avea următorul cuprins:
    "b) la achiziţionarea unui autovehicul nou al cărui motor generează o cantitate de emisii de CO_2 mai mică de 100 g/km, în regim de funcţionare mixt, potrivit menţiunilor înscrise în certificatul de conformitate al autovehiculului nou;".
    3. La articolul 6, alineatul (6) se modifică şi va avea următorul cuprins:
    "(6) Acordarea primei de casare proprietarului - operator economic, cu sau fără personalitate juridică, se face în baza schemei intitulate «Ajutor de minimis pentru Programul de stimulare a înnoirii Parcului auto naţional», denumită în continuare schemă de minimis, instituită în conformitate cu Regulamentul (UE) nr. 1.407/2013 al Comisiei din 18 decembrie 2013 privind aplicarea art. 107 şi 108 din Tratatul privind Funcţionarea Uniunii Europene ajutoarelor de minimis, publicat în Jurnalul Oficial al Uniunii Europene, seria L, nr. 352 din 24 decembrie 2013."
    4. La articolul 16 alineatul (2), literele c) şi e) se modifică şi vor avea următorul cuprins:
    "c) introducerea în aplicaţia PSIPAN a atributelor de identificare a proprietarului şi, după caz, a beneficiarului căruia i-a fost cedat dreptul de beneficiu asupra primei de casare (în cazul proprietarului persoană fizică: numele şi prenumele, codul numeric personal, tipul, seria şi numărul actului de identitate, localitatea sau reşedinţa de judeţ, numărul de telefon; în cazul proprietarului persoană juridică: denumire, cod de identificare fiscală, număr de înregistrare în registrul comerţului/registrul asociaţiilor şi fundaţiilor/tribunal/judecătorie, adresa sediului/sediului social/sediului profesional, numărul de telefon), a datelor de identificare a autovehiculului uzat (categoria de folosinţă: M1-A, M1/N1-ASU, N1-AU, marca şi modelul, numărul de înmatriculare, numărul de identificare, seria, puterea şi capacitatea cilindrică a motorului, anul fabricaţiei, anul primei înmatriculări în România, numărul certificatului de înmatriculare, seria cărţii de identitate), precum şi, în cazul proprietarului persoană fizică, a numărului de înregistrare şi datei de eliberare a certificatului de atestare fiscală privind impozitele şi taxele locale şi alte venituri ale bugetului local, inclusiv denumirea autorităţii publice locale emitente, cu menţionarea faptului că autovehiculul uzat se află înregistrat pe numele proprietarului în evidenţele fiscale ale autorităţii publice locale emitente şi, după caz, a numărului de înregistrare şi datei de eliberare a certificatului de atestare fiscală privind impozitele şi taxele locale şi alte venituri ale bugetului local, inclusiv denumirea autorităţii publice locale emitente în a cărei rază teritorială îşi are domiciliul sau reşedinţa beneficiarul;
    ..........................................................................
    e) generarea automată a notei de înscriere în baza datelor enumerate la lit. c) şi d) şi/sau a datelor solicitate conform formularelor prevăzute în anexele nr. 4.1 şi 4.2 şi eliberarea acesteia proprietarului şi, după caz, beneficiarului;".
    5. La articolul 16 alineatul (2), litera f) se abrogă.
    6. La articolul 17 alineatul (5), litera b) se modifică şi va avea următorul cuprins:
    "b) imediat după efectuarea corecturii, aplicaţia PSIPAN efectuează o nouă verificare a informaţiilor introduse;".
    7. La articolul 17 alineatul (6), litera b) se modifică şi va avea următorul cuprins:
    "b) infirmă, din nou, corectitudinea şi realitatea informaţiilor, situaţie care atrage excluderea autovehiculului respectiv din program, fapt ce va fi comunicat proprietarului la data afişării infirmării sau în următoarea zi lucrătoare."
    8. La articolul 17 alineatul (8), litera b) se modifică şi va avea următorul cuprins:
    "b) imediat după efectuarea corecturii, aplicaţia PSIPAN efectuează o nouă verificare a informaţiilor introduse;".
    9. La articolul 17, alineatul (10) se modifică şi va avea următorul cuprins:
    "(10) În situaţiile prevăzute la alin. (6) lit. b) şi alin. (9) lit. b), producătorul validat restituie proprietarului documentele depuse, nota de înscriere se anulează şi se poate iniţia înscrierea altui autovehicul."
    10. La articolul 17 alineatul (11), litera c) se modifică şi va avea următorul cuprins:
    "c) numărul, data, părţile contractului de vânzare-cumpărare, precum şi datele de identificare a autovehiculului nou care face obiectul acestuia (categoria de folosinţă: M1-A, M1/N1-ASU, N1-AU, marca şi modelul, sistemul de propulsie, norma de poluare Euro, cantitatea de emisii de CO_2 per kilometru)."
    11. La articolul 17, alineatul (12) se modifică şi va avea următorul cuprins:
    "(12) În cazul neintroducerii în aplicaţia PSIPAN, în termenul stabilit, a datelor prevăzute la alin. (11), nota de înscriere va fi anulată, iar autovehiculul va fi exclus din program, fapt ce va fi comunicat proprietarului."
    12. La articolul 18, alineatul (1) se modifică şi va avea următorul cuprins:
    "(1) Decontarea primelor de casare se face prin virament în contul de trezorerie al producătorului validat, în baza cererii de decontare al cărei formular este prevăzut în anexa nr. 5. Decontarea se efectuează în ordinea depunerii de către producătorii validaţi a cererilor de decontare, în măsura în care acestea sunt complete şi corect întocmite, în limita disponibilului existent la Fondul pentru mediu şi a eşalonărilor plăţilor lunare pe categorii de proiecte şi programe finanţate de către Autoritate."
    13. Articolul 22 se modifică şi va avea următorul cuprins:
    "ART. 22
    Casarea autovehiculului uzat
    (1) În termenul prevăzut la art. 16 alin. (6), proprietarul înscris se poate prezenta la orice operator economic autorizat să desfăşoare activităţi de colectare, dezmembrare şi/sau tratare a vehiculelor scoase din uz, care se regăseşte în lista operatorilor economici autorizaţi, elaborată şi publicată pe pagina de internet proprie de către ANPM, în vederea predării autovehiculului uzat pentru distrugere.
    (2) Certificatul de distrugere a autoturismului uzat se eliberează cu respectarea prevederilor Hotărârii Guvernului nr. 2.406/2004, cu modificările şi completările ulterioare, şi conform prevederilor Ordinului ministrului mediului şi gospodăririi apelor, al ministrului administraţiei şi internelor şi al ministrului transporturilor, construcţiilor şi turismului nr. 87/527/411/2005 privind aprobarea modelului şi a condiţiilor de emitere a certificatului de distrugere la preluarea vehiculelor scoase din uz."
    14. La articolul 24, alineatul (2) se modifică şi va avea următorul cuprins:
    "(2) În termenul prevăzut la art. 17 alin. (11), producătorul validat va încheia cu beneficiarul contractul de vânzare-cumpărare a autovehiculului nou."
    15. La articolul 28, litera m) se modifică şi va avea următorul cuprins:
    "m) hotărârea consiliului local, consiliului judeţean, Consiliului General al Municipiului Bucureşti sau a subdiviziunilor, după caz, privind participarea la program, în original sau copie legalizată; hotărârea trebuie să conţină acordul cu privire la casarea autovehiculului uzat şi achiziţionarea autovehiculului nou, datele de identificare a autovehiculului uzat, cuantumul primei de casare şi cuantumul eco-bonusului solicitat (dacă este cazul), precum şi modalitatea de asigurare şi susţinere a diferenţei până la acoperirea integrală a preţului de achiziţionare a autovehiculului nou;".
    16. La articolul 34, litera o) se modifică şi va avea următorul cuprins:
    "o) certificatul de grefă eliberat de către instanţa competentă, care atestă că organizaţia nu a fost radiată din Registrul asociaţiilor şi fundaţiilor şi nu se află în procedură de dizolvare sau lichidare, nu mai vechi de 10 zile la data depunerii dosarului de acceptare, în original sau în copie legalizată, dacă este cazul;".
    17. La articolul 34, după litera s) se introduce o nouă literă, litera ş), cu următorul cuprins:
    "ş) actul de înfiinţare, în copie certificată «conform cu originalul» (lege/hotărâre a Guvernului/hotărâre judecătorească, după caz)."
    18. În anexa nr. 3, la articolul 1 punctul 1.4, litera b) se modifică şi va avea următorul cuprins:
    "b) .............. lei, pentru achiziţionarea unui autovehicul nou, al cărui motor generează o cantitate de emisii de CO_2 mai mică de 100 g/km, în regim de funcţionare mixt, potrivit menţiunilor înscrise în certificatul de conformitate al autovehiculului nou;".
    19. În anexa nr. 4.1, la punctul I, litera a) se modifică şi va avea următorul cuprins:
    "a) actul de identitate al proprietarului/actul de identitate al persoanei împuternicite: tip ........., seria ......... nr. ................., eliberat de către ...................... la data de ......................., în copie;".
    20. În anexa nr. 4.1, la punctul III, litera c) se modifică şi va avea următorul cuprins:
    "c) contractul de vânzare-cumpărare nr. ......../................. încheiat între subscrisa S.C. ................ - S.R.L./S.A. şi beneficiarul ....................................., pentru autovehiculul nou: categoria de folosinţă: ...................., marca ...................., modelul ..........., sistemul de propulsie ............., norma de poluare Euro ......................., cantitatea de emisii de CO_2 per kilometru .........".
    21. Anexa nr. 4.2 se modifică şi se înlocuieşte cu anexa care face parte integrantă din prezentul ordin.
    22. În anexa nr. 6, la punctul 4, litera i) se abrogă.
    23. În anexa nr. 9.1, la punctul I, punctul 1.2.8 se modifică şi va avea următorul cuprins:
    "1.2.8. A depus hotărârea consiliului local/consiliului judeţean/Consiliului General al Municipiului Bucureşti/subdiviziunilor privind participarea la program, în original sau copie legalizată; hotărârea conţine acordul cu privire la casarea autovehiculului uzat şi achiziţionarea autovehiculului nou, datele de identificare a autovehiculului uzat, cuantumul primei de casare solicitat şi cuantumul eco-bonusului (dacă este cazul), precum şi modalitatea de asigurare şi susţinere a diferenţei până la acoperirea integrală a preţului de achiziţionare a autovehiculului nou."
    24. În anexa nr. 9.4, la punctul I, punctul 1.2.9 se modifică şi va avea următorul cuprins:
    "1.2.9 Certificatul de grefă eliberat de către instanţa competentă, care atestă că organizaţia nu a fost radiată din Registrul asociaţiilor şi fundaţiilor şi nu se află în procedură de dizolvare sau lichidare, nu mai vechi de 10 zile la data depunerii dosarului de acceptare, în original sau în copie legalizată, dacă este cazul."
    25. În anexa nr. 9.4, la punctul I, după punctul 1.2.10 se introduce un nou punct, punctul 1.2.11, cu următorul cuprins:
    "1.2.11. Actul de înfiinţare, în copie certificată <<conform cu originalul>> (lege/hotărâre a Guvernului/hotărâre judecătorească, după caz)."
    26. La anexa nr. 10, titlul se modifică şi va avea următorul cuprins:
    "Declaraţie privind situaţia economico-financiară a proprietarului - operator economic fără personalitate juridică, organizaţie neguvernamentală, unitate aparţinând unui cult religios recunoscut în România, unitate sau instituţie de învăţământ privată."
    ART. II
    Prezentul ordin se publică în Monitorul Oficial al României, Partea I.

                              p. Ministrul mediului şi schimbărilor climatice,
                                                       Mihail Fâcă,
                                                     secretar de stat

    Bucureşti, 4 aprilie 2014.
    Nr. 447.

    ANEXA 1
    (Anexa nr. 4.2 la ghid)

    Nr. de înregistrare ................/...........
    (Se completează la eliberarea Notei de înscriere cu numărul generat de aplicaţia PSIPAN şi data)

                         NOTA DE ÎNSCRIERE
a proprietarului - persoană juridică sau operator economic fără personalitate juridică
 ______________________________________________________________________________
|                                                                              |
| I. ÎNSCRIERE                                                                 |
| S.C. ........................... - S.R.L./S.A., cu sediul social în România, |
| localitatea ......................, str. ................ nr. ...., bl. ..., |
| sc. ....., et. ....., ap. ......, judeţul/sectorul ....................., cod|
| poştal .............., telefon (fix şi mobil) ............................., |
| fax ..............................., e-mail ..............................., |
| înregistrată la Oficiul Registrului Comerţului de pe lângă Tribunalul        |
| ..................... sub nr. ..../...../........., cod de identificare      |
| fiscală ......................, cont nr. .......... deschis la Trezoreria    |
| .............., prin reprezentant legal*1) ....................... -,        |
| având  calitatea de producător validat în cadrul Programului de stimulare a  |
| înnoirii Parcului auto naţional pentru anul .............., denumit în       |
| continuare program, titular al Contractului de finanţare nerambursabilă      |
| nr. ....../...../...... încheiat cu AFM, confirmă înscrierea în cadrul       |
| programului a ............................................................,  |
|                 (denumirea persoanei juridice sau operatorului economic      |
|                               fără personalitate juridică)                   |
| înregistrat/înregistrată la ..................... sub nr. ................,  |
| cod de identificare fiscală ............................, cu sediul/sediul   |
| social/sediul profesional în România, localitatea ........................,  |
| str. ............... nr. ...., bl. ...., sc. ...., et. ...., ap. ....,       |
| judeţul/sectorul .........................., cod poştal .................,   |
| telefon (fix şi mobil) ......................, fax .........................,|
| e-mail ............................, reprezentat/reprezentată de către       |
| ..........................., cod numeric personal ..........................,|
| posesor al actului de identitate tip .........., seria ..... nr. ...........,|
| eliberat de către ................... la data de ..............., domiciliat/|
| cu reşedinţa în România, localitatea ..................................,     |
| str. ................ nr. ......, bl. ....., sc. ...., et. ...., ap. ......, |
| judeţul/sectorul ........................, cod poştal .................,     |
| telefon (fix şi mobil) ......................., fax ........................,|
| e-mail .............................., în calitate de reprezentant legal/    |
| împuternicit al reprezentantului legal, denumit în continuare proprietar, în |
| baza dosarului de participare la program înregistrat sub nr. ....../...... şi|
| care cuprinde următoarele documente:                                         |
| a) actul de identitate al reprezentantului legal/actul de identitate al      |
| persoanei împuternicite/delegate/desemnate să înscrie proprietarul, să predea|
| spre casare autovehiculul uzat, să radieze autovehiculul uzat şi să          |
| achiziţioneze autovehiculul nou, în termen de valabilitate, în copie;        |
| b) actul de împuternicire/delegare/desemnare a persoanei care înscrie        |
| proprietarul, predă spre casare autovehiculul uzat, radiază autovehiculul    |
| uzat şi achiziţionează autovehiculul nou, în copie/nu este cazul;            |
| c) certificatul de înregistrare fiscală, în copie certificată "conform cu    |
| originalul";                                                                 |
| d) actul de înfiinţare/certificatul de înscriere în Registrul asociaţiilor şi|
| fundaţiilor/certificatul de înregistrare în registrul comerţului, în copie   |
| certificată "conform cu originalul";                                         |
| e) certificatul de înmatriculare/înregistrare nr. ................, eliberat |
| de către .................... la data de ......................, în copie;   |
| f) cartea de identitate a autovehiculului, seria ..........., nr. ........., |
| eliberată de către ....................... la data de ....................., |
| dacă aceasta există, în copie;                                               |
| g) actul doveditor cu titlul ................................., înregistrat  |
| sub nr. ....../.............., eliberat de către serviciul public comunitar  |
| regim permise de conducere şi înmatriculare a vehiculelor ................,  |
| în copie certificată "conform cu originalul"/actul doveditor cu titlul       |
| ..........................., înregistrat sub nr. ........./..........,       |
| eliberat de către structura proprie de specialitate ..................... (în|
| cazul instituţiei din sistemul de apărare, ordine publică sau siguranţă      |
| naţională al cărei autovehicul uzat este înregistrat în sistem propriu)/nu   |
| este cazul;                                                                  |
| h) suma aprobată de către Autoritate cu titlu de primă de casare:            |
| ...........................................................................; |
| i) numărul de unităţi alocate: ...........................................   |
| Menţionăm că proprietarul a fost aprobat în şedinţa Comitetului de avizare   |
| din data de ......................., la poziţia ...................... .     |
| Modalitatea de comunicare a rezultatului verificării*2) şi a etapelor de     |
| urmat a fost stabilită de comun acord, astfel:                               |
| ............................................................................ |
| ............................................................................ |
| ............................................................................ |
| Valabilitatea prezentei note de înscriere încetează la data ................ |
|                                                                              |
| Declaraţia proprietarului înscris                                            |
| Subsemnatul/Subsemnata, ..............................................., în  |
| calitate de reprezentant legal/împuternicit al reprezentantului legal al     |
| proprietarului autovehiculului uzat prevăzut la prezentul punct, declar că   |
| informaţiile înscrise în prezenta notă sunt verificate şi corespund celor    |
| prezentate de mine.                                                          |
| Declar, de asemenea, că am fost informat cu privire la condiţiile cumulative |
| pe care trebuie să le îndeplinim pentru a beneficia de facilităţile          |
| Programului de stimulare a înnoirii Parcului auto naţional pentru anul ...., |
| precum şi asupra cauzelor care atrag decăderea din dreptul de a beneficia de |
| prima de casare.                                                             |
| Cunoscând prevederile Legii nr. 286/2009 privind Codul penal, cu modificările|
| şi completările ulterioare, privind falsul în declaraţii, declar pe propria  |
| răspundere că nu ne-am înscris la un alt producător validat cu documentele   |
| aferente autovehiculului uzat prevăzut la prezentul punct.                   |
|                                                                              |
| Data: ..................                                                     |
|                                                                              |
|   Semnăturile autorizate ale producătorului validat     Proprietar înscris,  |
|   ..................................................    ...................  |
|                          L.S.                                                |
|                                                                              |
|______________________________________________________________________________|
 ______________________________________________________________________________
| II. VERIFICAREA ÎNSCRIERII                                                   |
| La data de ......................., aplicaţia PSIPAN a verificat înscrierea  |
| datelor prevăzute la pct. I şi a generat rezultatul ........................ |
|                                                                              |
| Observaţii:                                                                  |
| ............................................................................ |
| ............................................................................ |
| ............................................................................ |
|                                                                              |
|   Semnăturile autorizate ale producătorului validat      Proprietar înscris, |
|   ..................................................     ................... |
|                         L.S.                                                 |
|______________________________________________________________________________|
 ______________________________________________________________________________
| III. COMPLETAREA DOSARULUI DE ÎNSCRIERE                                      |
| S.C. ............................................ - S.R.L./S.A. confirmă     |
| prezentarea proprietarului înscris şi completarea dosarului de participare la|
| data de ....................., cu următoarele documente obligatorii:         |
| a) certificatul de distrugere nr. ........./................... emis de      |
| către ......................., în copie certificată "conform cu originalul"; |
| b) certificatul de radiere nr. ........./..................... emis de       |
| către ........................, având înscris menţiunea "vehicul dezmembrat",|
| în original.                                                                 |
| Modalitatea de comunicare a rezultatului verificării şi a etapelor de urmat a|
| fost stabilită de comun acord, astfel:                                       |
| ............................................................................ |
| ............................................................................ |
| Subsemnatul/Subsemnata, ...................................., în calitate de |
| reprezentant legal/împuternicit al reprezentantului legal al proprietarului  |
| autovehiculului uzat prevăzut la pct. I, declar că informaţiile înscrise în  |
| prezentul punct sunt verificate şi corespund celor prezentate de mine.       |
|                                                                              |
| Data: ..................                                                     |
|                                                                              |
|   Semnăturile autorizate ale producătorului validat     Proprietar înscris,  |
|   .................................................     ...................  |
|                       L.S.                                                   |
|______________________________________________________________________________|
 ______________________________________________________________________________
|                                                                              |
| IV. VERIFICARE COMPLETARE DOSAR DE ÎNSCRIERE                                 |
| La data de ......................... aplicaţia PSIPAN a verificat înscrierea |
| datelor prevăzute la pct. III şi a generat rezultatul ...................... |
| Observaţii:                                                                  |
| ............................................................................ |
| ............................................................................ |
|                                                                              |
|   Semnăturile autorizate ale producătorului validat     Proprietar înscris,  |
|   ..................................................    ...................  |
|                       L.S.                                                   |
|______________________________________________________________________________|
    *1) Poate fi completată şi semnată de către împuternicitul reprezentantului legal, în condiţiile în care la nota de înscriere se ataşează documentul de împuternicire.
    *2) În termen de cel mult 5 zile de la data introducerii în aplicaţia PSIPAN, Autoritatea verifică informaţiile privind proprietarul înscris şi autovehiculul uzat şi confirmă sau infirmă corectitudinea şi realitatea acestora, cu afişarea datei confirmării ori infirmării, în cazul infirmării se afişează şi motivul care stă la baza acesteia.

    Prezenta notă de înscriere a fost realizată în două exemplare originale, un exemplar pentru producătorul validat şi celălalt pentru proprietarul înscris.

                              ---------------